**REPUBLIKA HRVATSKA**

**SPLITSKO-DALMATINSKA ŽUPANIJA**

**DJEČJI VRTIĆ „GRADAC“**

OIB: 31046492174

MB: 01272152

Gradac, 30. siječnja 2023.

**BILJEŠKE UZ FINANCIJSKI IZVJEŠTAJ**

**Za razdoblje od 01.01. do 31.12.2022.**

1. ***BILJEŠKE UZ BILANCU – OBRAZAC BIL***

***Nefinancijska imovina***

*U 2022. godini Dječji vrtić Gradac je imao povećanje dugotrajne imovine. Ukupna vrijednost proizvedene dugotrajne imovine na početku godine iznosila je 188.985,93 kn te je tijekom godine nabavljeno (donirano) 16.188,96 kn opreme što ukupno iznosi 205.174,89 kn. Ispravljena vrijednost proizvedene dugotrajne imovine iznosi 190.214,15 kn, od čega je u tekućoj godini je amortizirano 4.371,14 kn. Stoga, može se zaključiti da sadašnja vrijednost proizvedene dugotrajne imovine iznosi 14.960,74 kn.*

*Tijekom tekuće godine nabavljeno je sitnog inventara u vrijednosti od 1.409,02 kn što rezultira povećanjem od 2,4 % u odnosu na prethodne godine, budući da pojedini inventar nije bio više u funkciji te je bilo potrebno izvršiti kupnju novog.*

*Vrijednost nefinancijske imovine je povećana za 376% budući da je bilo nove nabave tijekom godine.*

***Financijska imovina***

*Obuhvaća potraživanja za prihode iz proračuna i potraživanja od roditelja za uslugu korištenja vrtića. Stanje na žiro računu na dan 31.12.2022. iznosi 0,00 kn radi uvođenja riznice. Potraživanja za prihode iz nadležnog proračuna iznose 30.556,13 kn. Potraživanja od roditelja na dan 31.12.2022. iznose 15.152,40 kn jer je na dan 31.12.2022. nastalo i dodatno zaduženje za mjesec prosinac čije potraživanje dospijeva u siječnju 2023. godine. U tekućoj godini je proveden ispravak vrijednosti potraživanja, koji je od 1 do 3 godine iznosio 3.263,25 kn i preko 3 godine 2.318,80 kn što ukupno iznosi 3.950,43 kn.*

*U tekućoj godini je bolja naplata usluga predškolskog odgoja odnosno korištenja vrtića, stoga su potraživanja smanjena za 14,20 %. Potraživanja za prihode proračunskih korisnika uplaćene u nadležni proračun su povećana za 352 % budući da su porasle uplate roditelja zbog promjena programa sa 6-satnog na 10-osatni te samim time i cijena te je bilo moguće potraživati više za podmirenje vlastitih rashoda koji su znatno povećani. Stoga, vrtić u tekućoj godini iz proračuna još potražuje 23.795,76 kn svojih prihoda koje će trebati za pokriće rashoda koji se financiraju iz vl.sredstava (dospjele i nedospjele obveze, obveze prema zaposlenima – troškovi prijevoza). Zbog svega navedenog ukupna potraživanja rezultiraju povećanjem od 71 %. Novac u blagajni na dan 31.12.2020. iznosi 0,00 kn.*

***Obveze***

*Nepodmirene obveze na dan 31.12.2022. iznose 176.120,09 kn te se odnose na mjesec prosinac. Obveze obuhvaćaju obveze za zaposlene u ukupnom iznosu od 98.291,76 kn, odnosno neto plaće u iznosu od 63.589,14 kn, pripadajuće doprinose u iznosu od 16.874,27 kn (mirovinsko osiguranje) i 13.921,04 kn (zdravstveno osiguranje), poreze zaposlenika u iznosu 3.907,31 kn, ugovore o djelu u cjelokupnom iznosu od 10.462,71 kn i naknade radnicima za prijevoz s posla i na posao u iznosu od 6.743,98 kn te na dospjele i nedospjele obveze prema dobavljačima. Dospjele obveze iznose 47.398,02 kn i odnose se na obveze prema dobavljačima Dječji vrtić Ploče, Elektronički računi, Studenac, NZJZ, Alca, HP, Nikolac, Fil vina, Hrvatske vode, Prijevoz i trgovina Tina, a nedospjele obveze odnose se prema dobavljačima Apfel, Dukat, Naj-domus, Prijevoz i trgovina Tina, Hrvatski Telekom, Elektropnički računi i Nikolac i iznose 13.223,62 kn.*

*Cjelokupno povećanje obveza iznosi 97,10 % te je odstupanje veliko s obzirom da su od rujna zaposlene još dvije zaposlenice zbog potreba rada 10-osatnog programa koji je uveden u područnom dječjem vrtiću Drvenik, a materijalni rashodi koji su ostali nepodmireni od 12 mjeseca su bili puno veći u odnosu na prethodnu godinu jer su prethodne godine računi koji su stigli do kraja prosinca dobili odobrenje nadležnog proračuna te su bili podmireni, dok se u tekućoj godini još nije dobilo odobrenje nadležnog proračuna za plaćanjem te stoga nisu podmireni.*

***Vlastiti izvori***

*Obuhvaćaju vlastite izvore iz proračuna, obračunate prihode i rashode poslovanja te rezultat poslovanja. U 2022. godini Dječji vrtić Gradac je ostvario manjak prihoda poslovanja u iznosu 64.355,35 kn, ali je u tekućoj godini bilo i umanjenje manjka u iznosu od 1.376,40 kn zbog ispravka izvoda iz prethodnih godina kojima je bilo priznato potraživanje za prihode i ostali prihodi na kontu 167 i 165, a trebao je biti priznat prihod iz nadležnog proračuna konto 67111 stoga je bilo potrebno regulirati manjak poslovanja odnosno umanjiti ga za iznose prihoda. Stoga, manjak prihoda poslovanja koji se nije uspio podmiriti u prethodnoj godini te se prenio u tekuću godinu ne iznosi 10.533,34 kn već 9.156,94 kn. Ukupan iznos manjka prihoda poslovanja iznosi 73.512,29 kn.* *Manjak od nefinancijske imovine iz prethodnih razdoblja iznosi 72.051,59 kn. Sveukupan iznos manjka iznosi 145.563,88 kn.*

*Dječji vrtić „Gradac“ u 2022. godini nije imao poslovne događaje i transakcije vezane za tablice: o jamstvima, danih zajmova i primljenih otplata, primljenih zajmova i otplata, primljenih kredita i financijskih najmova i dospjelih kamata na zajmove i dugoročnih depozita.*

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

*Prihodi poslovanja iznose 1.492.964,84 kn što je više za 29,80 % u odnosu na prethodnu godinu. Razlog povećanja prihoda u tekućoj godini odnosi se najvećim dijelom na povećanje sredstava iz nadležnog proračuna za 29,30% te povećanje prihoda od usluga cijena vrtića za 22,10% budući da je od rujna uveden 10osatni program i u područnom vrtiću u Drveniku te je dosta roditelja ugovorilo tu uslugu kojoj je cijena veća nego kod 6o satnog programa. Također, došlo je do smanjenja odobrenih sredstva tekućih pomoći iz državnog proračuna za 26%, stoga ukupna oscilaija povećanja prihoda nije prevelika.*

*Dječji vrtić Gradac je od Ministarstva znanosti i obrazovanja za 2022. godinu dobio 4.500,00 kn za djecu u programu predškole, ali u tekućoj godini nije bilo uplate sredstava za djecu s teškoćama koja su integrirana u redovite odgojno-obrazovne skupine kao prethodne godine. Ukupan doznačeni iznos utrošen je namjenski.*

*Prihodi su:*

1. *tekuće pomoći proračunskim korisnicima iz proračuna koji im nije nadležan (Ministarstvo znanosti i obrazovanja) 4.500,00 kn. Smanjenje od 26 % u odnosu na prethodnu godinu je zbog odobrenih sredstava samo za program predškole, a ne i za djecu s teškoćama kojeg je bilo prethodne godine.*
2. *ostali nespomenuti prihodi (prihodi od naplate korištenja usluga vrtića) 125.819,45 kn su povećani budući da su roditelji ugovarali promjene programa sa 6-osatnog na 10-osatni program što je rezultiralo većim cijenama usluga te samim time i prihodima od naplate istih. Cijena usluge je 360,00 kn za redovan 6-satni program, a 499 kn za 6-satni program s ručkom i 10-satni program. Iznos cijene umanjuje se za 30 % za roditelje koji su vatrogasci ili branitelji, 30% za drugo dijete, 60% za treće dijete, a 100% vrijedi za roditelje sa 4 i više djece te za korisnike socijalne pomoći. Za dane kada je dijete odsutno više od 7 dana zbog valjanog razloga cijena usluge vrtića smanjuje se za 50%, a u slučaju kada dijete boravi najviše 3 sata dnevno zbog opservacije i utvrđivanja teškoća u njegovu razvoju cijena usluge vrtića smanjuje se za 70%. Iznos godišnje upisnine je 180,00 kn po djetetu.*
3. *prihodi iz nadležnog proračuna za financiranje rashoda poslovanja u iznosu od 1.346.456,43 kn su povećani za 29,30 % u odnosu na prethodnu godinu budući da je bilo potrebno više sredstava nadležnog proračuna za pokriće povećanja plaća i materijalnih rashoda kod kojih su cijene rasle.*

*Ukupni prihodi poslovanja iznose 1.492.964,84 kn.*

*Ukupni rashodi poslovanja iznose* *1.541.131,23 kn i ostvareni su viši za 33,20 % u odnosu na prethodnu godinu. Rashodi za zaposlene su povećani za 37,60%, a materijalni rashodi za 21,50%. Povećanje rashoda za zaposlene rezultat je potreba organizacije rada uvođenja 10-o satnog programa u područnom vrtiću Drvenik kojim su zaposlene dvije djelatnice vrtića i pojedine djelatnice su bile zaposlene određeni period kao zamjena zbog korišenja godišnjih odmora što je isto rezultiralo povećanjem rashoda poslovanja. Također u tekućoj godini je bilo isplate nagrada (božićnica) i darova za djecu. Što se tiče materijalnih rashoda oni su također povećani najviše zbog povećanja cijena usluga i roba zbog cjelokupne situacije na tržištu te povećanja broja zaposlenih. Naknade za prijevoz su povećane za 40% zbog povećanja cijena autobusnih karata te zbog povećanja zaposlene djelatnice, u tekućoj godini su djelatnice polagale i higijenski minimum koji je iznosio 1.650,00 kn, namirnice su povećane za 39,6% zbog cijena te zbog ugovaranja promjena programa sa 6o-satnog na 10-osatni program, sitan inventar je povećan zbog potrebe kupnje određenih proizvoda koji nisu više u funkciji. Usluge telefona, poštarine i prijevoza su povećane za 39,10 %, a ponajviše zbog prijevoza hrane koji se od rujna ugovorio i za područni vrtić zbog uvođenja 10-osatnog programa . Usluge tiska odnosno promidžbe su se povećale za 645,20% jer je u tekućoj godini bio natječaj za novog ravnatelja vrtića koji je obavljen preko narodnih novnih. Zdravstvene usluge su se također povećale jer je i u tekućoj godini bilo refundacija za troškove testiranja na COVID-19 te sanitarni pregledi zaposlenika. Intelektualne i osobne usluge su se smanjile za 8,40% budući da u tekućoj godini nije bilo ugovora o djelu za medicinskog djelatnika., ali ostale intelektualne usluge su se povećale zbog promjena certifikata na FINI zbog promjene ravnatelja, webinara i slično stoga oscilacije nisu prevelike. Računalne usluge su se povećale za 10,20%, a najviše zbog usluga programera za instalacijom novo nabavljene opreme te cijena. Premije osiguranja su se smanjile za 9,5% budući da je smanjen broj upisane djece u tekućoj godini. Pristojbe i naknade su se povećale za 229,90% zbog sudskih i javnobilježničkih usluga koje su se odnosile na promjene u sudskom registru uslijed promjena ravnatelja vrtića.*

*Rashodi za nabavu nefinancijske imovine u 2022. godini iznose 16.188,96 kn i odnose se na doniranu računalnu opremu od SDURDD (Središnji državni ured za razvoj digitalnog društva) budući da se vrtić javio na poziv UP.04.1.1.18.0001 ''Informatizacija procesa i uspostava cjelovite elektroničke usluge upisa u odgojne i obrazovne ustanove'' za provođenje e-upisa.*

*Preneseni manjak prihoda poslovanja iz prethodnih godina iznosi 9.156,94 kn, odnosno iznosio je 10.533,34 kn, ali je u tekućoj godini bilo umanjenje manjka u iznosu od 1.376,40 kn zbog ispravka izvoda iz prethodnih godina kojima je bilo priznato potraživanje za prihode i ostali prihodi na kontu 167 i 165, a trebao je biti priznat prihod iz nadležnog proračuna konto 67111 stoga je bilo potrebno regulirati manjak poslovanja odnosno umanjiti ga za iznose prihoda. Manjak prihoda poslovanja ostvaren u 2022. godini iznosi 64.355,35 kn.*

*Manjak prihoda i primitaka u 2022. godini iznosi 64.355,35 kn.*

*Preneseni manjak prihoda i primitaka iz ranijih godina iznosi 81.208,53 kn, što obuhvaća 72.051,59 kn manjka od nefinancijske imovine iz prethodnih razdoblja i 9.156,94 kn manjka prihoda poslovanja iz prethodnih godina.*

*Ukupan manjak prihoda i primitaka za pokriće u sljedećem razdoblju iznosi 145.563,88 kn.*

1. ***BILJEŠKE UZ IZVJEŠTAJ O RASHODMA PREMA FUNKCIJSKOJ KLASIFIKACIJI – OBRAZAC RAS-FUNKCIJSKI***

*Predškolsko obrazovanje obuhvaća sve rashode poslovanja Dječjeg vrtića Gradac ostvarene u 2022. godini i iznose 1.557.320,19 kn. U vrtiću su svi troškovi vezani uz jednu funkciju odnosno funkciju predškolskog obrazovanja, stoga su tako i razvrstani.*

1. ***BILJEŠKE UZ IZVJEŠTAJ O OBVEZAMA – OBRAZAC OBVEZE***

*Stanje obveza na kraju izvještajnog razdoblja iznosi 176.120,09 kn, a obuhvaća:*

*Stanje dospjelih obveza na kraju izvještajnog razdoblja u iznosu 47.398,02 kn i odnosi se na račune s datumima dospijeća do 31.12.2022. koji nisu plaćeni odnosno podmireni u godini za koju se odnose, već će biti podmireni u 2023. godini prilikom otvaranja nove poslovne godine te odobrenjem zahtjeva nadležnog proračuna putem riznice.*

*Stanje nedospjelih obveza na kraju izvještajnog razdoblja u iznosu od 128.722,07 kn, a odnosi se na obveze za zaposlene s osnove plaće i troškova prijevoza za mjesec prosinac, ugovora o djelu za mjesec prosinac i materijalne rashode tj.obveze prema dobavljačima koje dospijevaju u siječnju 2023 godine.*

1. ***BILJEŠKE UZ P-VRIO***

*Dječji vrtić „Gradac“ nije imao promjena u obujmu i vrijednosti imovine.*

*V.D. Ravnateljica  
Maja Radelić*